Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti Neuvoston vahvistamasta yhteisestä kannasta Euroopan parlamentin ja neuvoston päätökseksi lapsiin, nuoriin ja naisiin kohdistuvan väkivallan ehkäisemistä ja torjuntaa sekä uhrien ja riskiryhmien suojelemista koskevan yhteisön toimintaohjelman perustamisesta (vuosiksi 2004-2008) (DAPHNE II -ohjelma) /* SEK/2003/1371 lopull. - COD 2003/0025 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti Neuvoston vahvistamasta yhteisestä kannasta Euroopan parlamentin ja neuvoston päätökseksi lapsiin, nuoriin ja naisiin kohdistuvan väkivallan ehkäisemistä ja torjuntaa sekä uhrien ja riskiryhmien suojelemista koskevan yhteisön toimintaohjelman perustamisesta (vuosiksi 2004-2008) (DAPHNE II -ohjelma) 2003/0025 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti Neuvoston vahvistamasta yhteisestä kannasta Euroopan parlamentin ja neuvoston päätökseksi lapsiin, nuoriin ja naisiin kohdistuvan väkivallan ehkäisemistä ja torjuntaa sekä uhrien ja riskiryhmien suojelemista koskevan yhteisön toimintaohjelman perustamisesta (vuosiksi 2004-2008) (DAPHNE II -ohjelma) 1- TAUSTAA Ehdotus toimitettu Euroopan parlamentille ja neuvostolle (asiakirja KOM(2003) 54 lopullinen - 2003/0025 (COD): // 4.2.2003 Euroopan talous- ja sosiaalikomitean lausunto: // 14.5.2003 Alueiden komitean lausunto: // 3.7.2003 Euroopan parlamentin lausunto ensimmäisessä käsittelyssä: // 3.9.2003 Muutettu ehdotus annettu: // 15.10.2003 Yhteinen kanta hyväksytty: // 1.12.2003 2- KOMISSION EHDOTUKSEN TAVOITTEET Ehdotuksen tarkoituksena on käynnistää Daphne-ohjelman toinen vaihe nykyisen Daphne I -ohjelman (2000-2003) täytäntöönpanosta saatujen kokemusten perusteella. Ehdotuksen rakenne on samanlainen kuin alkuperäisen Daphne-ohjelman. Kaikki väkivaltaan liittyvät toiminta-alat (perheväkivalta, kouluväkivalta, väkivalta laitoksissa tai työpaikalla, kaupallinen seksuaalinen hyväksikäyttö, sukuelinten silpominen, terveysvaikutukset, sukupuoleen perustuva väkivalta, ihmiskauppa, väkivallan tekijöiden hoitaminen jne.) ovat ohjelmassa edelleen tärkeitä ja niihin olisi kohdistettava toimia. Väkivallan uhrien auttamisesta vastaavilla järjestöillä on edelleen parhaat edellytykset tavoittaa näiden toimien kohderyhmät ja auttaa heitä. Lisäksi ohjelmasta voivat saada rahoitustukea myös oppilaitokset, korkeakoulut, vapaaehtoisjärjestöt, tutkimuskeskukset ja paikallisviranomaiset. Ohjelma edistää osaltaan yleistavoitetta tarjota kansalaisille korkeatasoinen suoja väkivaltaa vastaan, mukaan luettuna näiden fyysisen ja mielenterveyden suojelu vapauteen, turvallisuuteen ja oikeuteen perustuvalla alueella. Sen tarkoituksena on ehkäistä ja torjua kaikenlaista lapsiin, nuoriin ja naisiin kohdistuvaa väkivaltaa. Näin sen avulla edistetään terveyttä ja sosiaalista hyvinvointia. 3- YHTEISTÄ KANTAA KOSKEVAT HUOMAUTUKSET 3.1 Yleistä Yksimielisesti hyväksytty yhteinen kanta noudattaa pääpiirteittäin komission muutettua ehdotusta myös siltä osin, että viisivuotiskauden kokonaisrahoitukseen esitetään myönnettäväksi 50 miljoonaa euroa. Tärkeimmät yhteiseen kantaan sisältyvät muutokset komission muutettuun ehdotukseen nähden koskevat toimenpiteitä, jotka komission on määrä toteuttaa budjettimenettelyn yhteydessä sen varmistamiseksi, että ohjelman talousarvio on yhteensopiva vuoden 2006 jälkeen käyttöön otettavien seuraavien rahoitusnäkymien kanssa. 3.2 Euroopan parlamentin ensimmäisessä käsittelyssä esittämien tarkistusten huomioon ottaminen Eurooopan parlamentti hyväksyi 40 muutosta. 3.2.1 Tarkistukset, jotka on otettu sekä muutettuun ehdotukseen että yhteiseen kantaan Tarkistukset 1, 3, 5, 6, 8, 9, 13, 18, 22, 24, 25, 26, 28, 29, 31, 32, 36, 37 ja 38 on sisällytetty komission muutettuun ehdotukseen Euroopan parlamentin esittämässä muodossa. Tarkistukset 7, 10, 15, 23, 30 ja 33 on sisällytetty komission muutettuun ehdotukseen sillä tavoin uudelleen muotoiltuina kuin muutettua ehdotusta koskevissa perusteluissa esitetään. Tarkistus 17, jonka mukaan Daphne-hankkeiden tulosten on oltava kolmansien osapuolten saatavilla maksutta, on siirretty 4 artiklasta 6 artiklan 1 kohtaan, sillä neuvosto katsoi, että tämä kuuluu lähinnä ohjelman täytäntöönpanoon. 3.2.2 Tarkistukset, jotka on otettu muutettuun ehdotukseen mutta ei yhteiseen kantaan Ei ole. 3.3 Neuvoston ehdottamat uudet säännökset 3.3.1 Otsikko Neuvosto on muuttanut otsikkoa siten, että ohjelma koskee väkivallan ehkäisemistä "ja torjuntaa". Komissio hyväksyy muutoksen, joka kuvaa paremmin ohjelman tavoitteiden henkeä. 3.3.2 1 artikla Johdonmukaisuuden vuoksi neuvosto on lisännyt ilmaisun "ja torjuntaa" otsikon ohella myös 1 artiklan ensimmäiseen virkkeeseen, jossa kuvataan ohjelman aihepiiri ja soveltamisala. Komissio hyväksyy muutoksen, joka kuvaa paremmin ohjelman tavoitteiden henkeä. 3.3.3 3 artiklan 1 kohta (Organisaatiot, jotka voivat osallistua ohjelmaan) Neuvosto on lisännyt, että ohjelmaan voivat osallistua myös paikallisviranomaiset alueellisella tasolla. Jotta voitaisiin ottaa huomioon eri jäsenvaltioiden kansallisten viranomaisten eri tasot, lopulliseksi muotoiluksi on kuitenkin tullut "paikalliset viranomaiset toimivaltaisella tasolla". Tätä kohtaa koskee myös alueiden komitean lausunnon suositus nro 1. Myös 3 artiklan ensimmäiseen virkkeeseen on lisätty ilmaisu "ja torjumiseksi", jotta se olisi johdonmukainen otsikon ja 1 artiklan kanssa. Komissio hyväksyy nämä muutokset, koska ne selkeyttävät ja täydentävät tekstiä siltä osin, mitkä organisaatiot voivat osallistua ohjelmaan. 3.3.4 3 artiklan 2 kohta (Maat, jotka voivat osallistua ohjelmaan) Neuvosto on muuttanut sanamuotoa kohdassa, jossa luetellaan maat, jotka voivat osallistua ohjelmaan, siten että siinä otetaan huomioon unioniin liittyvien maiden tämänhetkinen tilanne. Luettelon sisältöä ei ole muutettu. Komissio hyväksyy muutoksen, koska sen ansiosta tämänhetkinen tilanne voidaan ottaa paremmin huomioon. 3.3.5 4 artiklan ff kohta (uusi) (Väkivaltaan syyllistyneiden henkilöiden hoito) Tekstiä on muutettu, jotta siinä voitaisiin tuoda selkeämmin esiin se, että hoito-ohjelmat on tarkoitettu paitsi uhreille (nykyinen 4 artiklan f kohta) myös väkivaltaan syyllistyneille henkilöille (nykyinen 4 artiklan ff kohta). Lisäksi uhreille annettavan tuen yhteydessä mainitaan myös perheväkivallan silminnäkijöinä olleet lapset ja nuoret. Tähän liittyy myös 4 artiklan ff kohtaan lisätty maininta siitä, että hoito-ohjelmien suunnittelun ja täytäntöönpanon yhteydessä on taattava uhrien ja lasten turvallisuus. Komissio pitää uutta sanamuotoa onnistuneena, sillä se täsmentää ja selkeyttää näitä kahta tointa. 3.3.6 4 artiklan i kohta (uusi) (myönteisen kohtelun ja hyvinvoinnin käsite) Neuvosto katsoo, että sen lisäksi että kuvataan toimia, joiden tarkoituksena on ehkäistä ja torjua väkivaltaa, olisi laajemmin väkivallan ehkäisemiseen liittyen toteutettava myös toimia, joiden perusteella väkivallalle alttiita henkilöitä kohdellaan myönteisesti eli kannustetaan kohtelemaan heitä kunnioittavasti ja edistetään siten heidän hyvinvointiaan ja autetaan heitä toteuttamaan itseään. Komissio pitää tätä muutosta tervetulleena, sillä se täydentää muita toimia positiivisella ja aktiivisella tavalla. 3.3.7 5 artikla (rahoitus) Neuvosto on muuttanut artiklan sanamuotoa niin, että siinä otetaan selkeämmin huomioon vuosi 2006, joka on viimeinen nykyisten rahoitusnäkymien kattama vuosi. Neuvosto on säilyttänyt viisivuotiskauden 2004-2008 kokonaisrahoituksen 50 miljoonana eurona Euroopan parlamentin lausunnon ja komission muutetun ehdotuksen mukaisesti. Jäljempänä se kuitenkin mainitsee ensimmäisen kolmen ohjelmavuoden aikana (2004-2006) käytettävissä olevan määrän (29 miljoonaa euroa). Komissio hyväksyy tämän talousarvion esittämistapaa koskevan muutoksen. Se on erittäin tyytyväinen siihen, että neuvosto on säilyttänyt 50 miljoonan euron kokonaismäärän ja ohjelmakauden pituuden ennallaan. 3.3.8 6 artiklan 3 kohta (Pienten ja suurten hankkeiden tasapaino) Neuvosto katsoi, että organisaatioille annettu mahdollisuus hakea rahoitusta jopa 250 000 euroa vuodessa sisälsi liian monia haittapuolia. Näitä ovat mm. riski, että vain suuret organisaatiot voisivat hakea rahoitusta näin suuriin hankkeisiin, mikä asettaisi organisaatiot keskenään eriarvoiseen asemaan. Toisaalta suuremman rahoituksen avulla ei välttämättä saada parempia tuloksia, minkä lisäksi on olemassa vaara, että yhdelle hankkeelle myönnettävän enimmäisrahoituksen korottaminen supistaisi hankkeiden määrää, vaikka ohjelman rahoitusta lisäämällä pyrittiin nimenomaan varmistamaan, että rahoitusta voitaisiin myöntää vuosittain entistä useammalle hankkeelle. Komissio ehdotti mahdollisuutta rahoittaa myös suurempia hankkeita alun perin siksi, että se halusi helpottaa perusteellisempien toimien toteuttamista myöntämällä niille enemmän rahoitusta. Se hyväksyy kuitenkin neuvoston perustelut. 3.3.9 6 artiklan 4 ja 4 a kohta ja 7 artikla (komiteamenettely) Vaikka komission alkuperäisessä ja muutetussa ehdotuksessa esitettiin neuvoa-antavan komitean käyttöä, neuvosto on palauttanut alkuperäisen Daphne-ohjelman mukaisen sekakomitean, jossa vuotuisesta työohjelmasta päätetään hallintomenettelyn ja muista asioista neuvoa-antavan menettelyn mukaisesti. Komissio olisi mielellään nähnyt, että kaikki asiat olisi ratkaistu neuvoa-antavassa komiteassa, mutta se voi hyväksyä muutoksen osana päätöstä koskevaa kokonaissopimusta. 3.3.10 8 artiklan 2 kohta (Ohjelman arviointi) Neuvosto on täydentänyt 5 artiklaan tehtyä muutosta vahvistamalla sääntöjä, joiden mukaisesti komissio laatii Euroopan parlamentille ja neuvostolle kertomuksen sen varmistamiseksi, että talousarvio on vuodesta 2007 alkaen yhteensopiva uusien rahoitusnäkymien kanssa. Nämä kaksi muutosta (5 ja 8 artikla) muodostavat kokonaisuuden, jonka ansiosta on päästy sopimukseen ohjelman kestosta ja kokonaisrahoituksesta. Komissio katsoo, että tämä lisää ohjelmasta aiheutuvaa raportointityötä, sillä 5 artiklan 2 kohta on sen mielestä riittävän tarkka, jotta sen perusteella voidaan varmistaa vaadittu yhteensopivuus uusien rahoitusnäkymien kanssa. Komissio hyväksyy kuitenkin tämän muutoksen osana päätösehdotusta koskevaa kokonaissopimusta. 3.3.11 Liite, I.1 kohdan c alakohta ja I.2 kohdan f alakohta (uusi) Neuvosto on lisännyt uuden aiheen, joka kattaa prostituution uhreiksi joutuneita lapsia koskevat selvitykset ja tutkimukset, jotta riskitekijät voidaan paljastaa ja ehkäistä tätä ilmiötä. Komissio voi hyväksyä muutoksen, sillä kyseinen ilmiö yleistyy monissa jäsenvaltioissa. 3.3.12 Liite, I.2 kohdan a alakohta Kohdan loppuun on lisätty ilmaisu "mukaan lukien pakottaminen kerjäämiseen tai varastamiseen". Tämä perustuu myös alueiden komitean suositukseen nro 3. Komissio hyväksyy muutoksen, koska se selkeyttää toiminnan tavoitetta. 3.3.13 Liite, I.5 kohta Kohdassa mainitaan nyt erikseen koulutukseen liittyvät toimet. Tämä vastaa myös alueiden komitean suositusta nro 4. Komissio hyväksyy muutoksen, koska se selkeyttää sitä, ketkä voivat osallistua tähän toimeen. 3.3.14 Liite, I.6 kohta Kohtaa, jossa täsmennetään tämän toiminnan tavoite, on muutettu niin, että siinä otetaan huomioon 4 artiklaan (f ja ff alakohtiin) tehdyt muutokset. Komissio hyväksyy muutetun tekstin. 3.3.15 Liite, I.6 kohdan ensimmäinen kohta Tarkistuksessa on lisätty tekstiin myös muu kuin seksuaalinen hyväksikäyttö. Tämä vastaa myös alueiden komitean suositusta nro 5. Komissio hyväksyy tämän, koska se saattaa kaupallista hyväksikäyttöä koskevan käsitteen parempaan tasapainoon. 3.3.16 Liite, I.7 kohdan c alakohta Tekstiin on tehty pieniä lisäyksiä ja poistoja, jotta siitä tulisi täsmällisempi ja ymmärrettävämpi. Tämä vastaa myös alueiden komitean suositusta nro 6. Komissio hyväksyy muutokset, koska ne selkeyttävät toimea. 4- PÄÄTELMÄT Komissio hyväksyy neuvoston yhteisen kannan, koska se on pitkälti muutetun ehdotuksen mukainen. Tämä teksti on tasapainoinen kompromissi, jonka perusteella yhteisö voi jatkaa väkivallan torjuntaa jälleen viiden vuoden ajan kohtuullisin resurssein.